open-index/open-wikipedia-markdown huggingface dataset:
Fätit ämceet ja vikkelät riimit

**Fätit ämceet ja vikkelät riimit** on Alamaan ja Solosen 10. huhtikuuta 2008 julkaistu albumi. Albumi julkaistiin ilmaiseksi ladattavana Mellakkaviihde.com -sivustolla. Levyn tarkoituksena oli koota Alamaan ja Solosen julkaisemattomia kappaleita yhteen pakettiin. Useat kappaleiden nimien s-kirjaimet on korvattu z-kirjaimella.

## Kappaleet
# Tää on zitä
# Zä et ozaa räppää
# Omiztettu
# Hämärän pajamailla vol. 1
# Yziviiz
# Mä tiedän
# Kaikki mu houmiit
# Hämärän pajamailla vol. 2
# Vapauz
# Muistatko zä
# Peto on irti
# Zivusta zeuraaja
# Hämärän pajamailla vol. 3
# Kapteeni karizma
# Ykz rukouz
# Vihanenkänniläzki
# Hämärän pajamailla vol. 4
Scala

**Scala** voi viitata johonkin seuraavista:

## Henkilöt
* Guido Scala (1936–2001), italialainen sarjakuvantekijä
* Nevio Scala (s. 1957), italialainen jalkapalloilija ja valmentaja
* Scala, *della Scala*, Veronassa 1226–1387 hallinnut ruhtinassuku
** Cangrande I della Scala (1291–1329), Veronan ruhtinas 1311–1329.

## Rakennukset ja tilat
*La Scala, Milanon oopperateatteri
*Scala, Finnkinon elokuvateatteri Kuopiossa
*Scala, Tampereella 1910-luvulta 1930-luvulle toiminut elokuvateatteri.

## Tuotenimet
*Lahti Scala, linja-automalli
*Škoda Scala, automalli
*Scala, ohjelmointikieli
*Scala, norjalainen ohjelmistoyritys
**Scala MM, multimediaohjelmisto.

## Paikkakunnat
*Scala, kunta Italiassa Salernon maakunnassa.
Jääkiekon SM-sarjakausi 1965–1966

**Jääkiekon SM-sarjakausi 1965–1966** oli 37. kerta, kun pelattiin jääkiekon Suomen mestaruudesta. 12 joukkuetta oli jaettu kahteen kuuden joukkueen lohkoon. Lohkon sisällä pelattiin kaksinkertainen sarja, eli jokaiselle joukkueelle kertyi 10 ottelua. Lohkojen kolme parasta jatkoivat ylempään jatkosarjaan ja sijaan kolme huonointa joutuivat alempaan jatkosarjaan. Ylemmän jatkosarjan voittaja oli Suomen mestari ja alemman jatkosarjan kolme huonointa putosivat Suomen sarjaan.

Hallitsevana mestarina kauteen lähti Porin Karhut, mutta Karhut jäi omassa alkulohkossaan neljänneksi ja joutui alempaan jatkosarjaan. Mestariksi nousi neljän pisteen erolla ennen Rauman Lukkoa Tampereen Ilves, jolle mestaruus oli 1960-luvulla jo kolmas. Pronssimitalista käytiin tiukka taistelu, sillä kolmanneksi sijoittunut SaiPa ja neljäntenä oleva TPS olivat molemmat saaneet jatkosarjassa 10 pistettä. SM-sarjasta putosivat helsinkiläiset HJK ja HIFK sekä Oulun Kärpät, joka pelasi toisen kautensa SM-sarjassa. Edellisellä kaudella SM-sarjasta pudonnut Tappara nousi takaisin SM-sarjaan. Tapparan lisäksi SM-sarjaan nousivat myös SaPKo ja Hermes.

SM-sarjan kauden 1965–1966 paras pistemies oli Ilveksen Jorma Peltonen, joka teki 39 tehopistettä 20:ssä ottelussa.

## Sarjataulukko
### A-lohko

### B-lohko

### Ylempi loppusarja

### Alempi loppusarja

HJK, HIFK ja Kärpät putosivat SM-sarjasta. Tilalle nousivat Suomen sarjan lohkovoittajat Tappara (lounaislohko), SaPKo (itälohko) ja Hermes (pohjoislohko).

## Pistepörssi

## Yleisömäärät

## Palkitut
*Matti Reunamäki (TK-V) voitti herrasmiespalkinnon

## Lähteet

## Aiheesta muualla
*
Mikael Aro

**Esko Mikael Aro** (s. 10. heinäkuuta 1965 Helsinki) on suomalainen yritysjohtaja. Hän oli VR:n toimitusjohtaja vuosina 2009–2016. Aiemmin Aro toimi Carlsbergin Pohjoismaiden aluejohtajana ja yhtiön johtoryhmän jäsenenä vuodesta 2007.

Aro on koulutukseltaan eMBA. Vuonna 2001 hän aloitti Sinebrychoffilla ja toimi vuodesta 2005 yrityksen toimitusjohtajana.

Kesäkuussa 2016 Aro irtisanoutui VR:ltä ja siirtyi syksyllä pääomasijoitusyhtiö Tritonin osakkaaksi ja neuvonantajaksi. Hän on Mehiläisen hallituksen puheenjohtaja vuodesta 2016. Aron jälkeen VR:n johtoon nousi Rolf Jansson.

## Lähteet
Aro (täsmennyssivu)

**Aro** voi viitata johonkin seuraavista:
*aro, kasvillisuusvyöhyke, kuiva puuton ruohosto
*arokosteikko, suotyyppi, kausikosteikko, jossa esiintyy suokasvillisuutta mutta ei juurikaan turvetta, kansanomaisia nimitysiä *aro* ja *lakso*
*ARO, romanialainen automerkki
*arot, kansa Afrikassa
*Aro-Yhtymä, suomalainen autoalan yritys ja kateainevalmistaja

## Sukunimenä

Aro on seuraavien henkilöiden sukunimi. Henkilöt ovat suomalaisia tai Suomessa syntyneitä, ellei toisin mainita:
*Antti Aro (1938–2022), lääkäri ja tutkimusprofessori, professorin arvonimi
*Antti Aro (1952–2005), näyttelijä
*Bobby Aro (1926–1996), amerikansuomalainen radiotoimittaja ja viihdetaiteilija
*Eino J. Aro (1909–1998), metsänhoitaja ja yritysjohtaja, kauppaneuvos
*Elina Aro (1923–2007), kirjailija
*Emil Aro (1897–1972), teollisuusneuvos, OTK:n teollisuustoiminnan johtaja
*Erkki Aro (1916–1993), suunnistaja
*Eva-Mari Aro (s. 1950), professori
*Hasse Aro (s. 1967), ruotsinsuomalainen toimittaja ja juontaja
*Helle Aro (s. 1960), virolaissuomalainen yleisurheilija
*Ilkka Aro (s. 1955), näyttelijä
*Impi Aro (1906–1996), näyttelijä ja teatteriohjaaja
*Jasmine Julin-Aro (s. 1950), vaatesuunnittelija
*Jessikka Aro (s. 1980), toimittaja
*Johan Emil (J. E.) Aro (1874–1928), hyönteistieteilijä
*Jorma Aro (s. 1950), jääkiekkoilija
*Juha Aro (s. 1974), päätoimittaja
*Jussi Aro (1928–1983), kirjailija ja tieteilijä
*Kaarle Kustaa Aro (1876–1958),  rovasti, kirkkoneuvos ja opetusministeriön esittelijäneuvos
*Kari Aro (1935–2003), jääkiekkoilija ja ekonomi
*Katariina Salmela-Aro (1961–2025), kasvatustieteen professori
*Katju Aro (s. 1974), graafinen suunnittelija ja Feministisen puolueen poliitikko
*Kenneth Aro (s. 1974), lentopalloilija
*Marco Aro (s. 1971), ruotsalainen laulaja
*Maria Aro (1942–2024), näyttelijä
*Matti Aro (1906–1991), teatterinjohtaja ja ohjaaja
*Mika Aro, Tampereen Tapparan toimitusjohtaja
*Mikael Aro (s. 1965), yritysjohtaja
*Mikko J. Aro (s. 1945), yritysjohtaja, teollisuusneuvos
*Minna Aro (s. 1944), näyttelijä
*Olli Aro (1920–1968), kirjailija
*Paavo Aro (1899–1978),  metsätieteilijä
*Pekka O. Aro (1950–2003), juristi, työoikeuden asiantuntija
*Pirkko Aro (1923–2012), LKP:n ja SDP:n kansanedustaja
*Ritva Aro (1905–1991), näyttelijä
*Samuli Aro (s. 1975), endurokuljettaja
*Sulo Aro (1904–1998),  viulisti ja konserttimestari
*Toivo J. Aro (1891–1950), SDP:n kansanedustaja
*Toivo Aro (1887–1962),  uimahyppääjä ja urheiluvaikuttaja
*Tommi Aro (s. 1986), salibandyn pelaaja
*Tuuve Aro (s. 1973), kirjailija ja elokuvakriitikko
*Uno Aro (1899–1963), kuvanveistäjä
*Usko Aro (1922–1992), viulisti ja konserttimestari
*Werner Aro (1873–1929), SDP:n kansanedustaja

## Kuvitteellisen henkilön sukunimenä
*Jimi Aro, Uusi päivä -sarjan hahmo
*Maija Aro, Salatut elämät -hahmo
*Rafael Aro, Salatut elämät -hahmo
*Romeo Aro, Salatut elämät -hahmo

## Aro sala- tai taiteilijanimenä
* Aro, oik. Arkadiusz Jabłoński (s. 1979), puolalainen muusikko, säveltäjä, laulaja, kitaristi ja sanoittaja
* Hemmi Aro, oik. Herman Laukkanen (1892–1938), neuvostoliitonsuomalainen kirjailija
*Markku Aro, oik. Markku Puputti (s. 1950), suomalainen iskelmälaulaja
Kuitunen

**Kuitunen** on muun muassa seuraavien tunnettujen suomalaisten henkilöiden sukunimi:

*Eero Kuitunen (s. 1997), pesäpalloilija
*Fanny Kuitunen (1884–1967), kommunisti
*Henri Kuitunen (s. 1958), juristi ja yritysjohtaja
*Irma Kuitunen (s. 1936), kuulantyöntäjä
*Kalevi Kuitunen (1948–2003), tietokirjailija ja bibliofiili
*Markku Kuitunen (1953–2024), ympäristötieteen professori
*Mikko Kuitunen (s. 1980), diplomi-insinööri, yrittäjä ja yritysjohtaja
*Oskari Kuitunen (1892–1972), opettaja, kansanperinteen kerääjä ja runoilija
*Samu Kuitunen, jääkiekko- ja salibandyvalmentaja
*Virpi Sarasvuo (o.s. *Kuitunen*, s. 1976), maastohiihtäjä
Alan Smith (jalkapalloilija, 1962)

**Alan Smith** (s. 21. marraskuuta 1962) on englantilainen entinen jalkapalloilija, pelipaikaltaan hyökkääjä.

Smith edusti suurimman osan ammattilaisurastaan lontoolaisseura Arsenalia, jonne hän siirtyi vuonna 1987. Tätä ennen hän pelasi viiden vuoden ajan, vuodesta 1982, Leicester Cityssä. Hän oli Arsenal-vuosinaan voittamassa kahta Englannin mestaruutta, kausina 1988–1989 ja 1990–1991, joina hän oli myös silloisen Englannin 1. divisioonan paras maalintekijä. Ensiksi mainitulla kaudella hän teki 23 ja jälkimmäisellä 22 liigamaalia. Lisäksi Smith oli voittamassa FA Cupia vuonna 1993 ja Euroopan cup-voittajien cupia vuonna 1994. Hän teki italialaisseura Parmaa vastaan pelatun, 1–0 päättyneen loppuottelun ainoan maalin.
 
Smith lopetti pelaajauransa vuonna 1995, 32-vuotiaana, polvivamman vuoksi. Hän edusti Arsenalia kahdeksan vuoden aikana 347:ssä ottelussa, joissa hän teki 115 maalia. Englannin A-maajoukkueessa Smith pelasi 13 ottelua, ensimmäisen kerran vuonna 1988, ja teki kaksi maalia. Hän kuului Englannin joukkueeseen jalkapallon Euroopan-mestaruuskilpailuissa 1992.
   
Pelaajauransa jälkeen Smith on toiminut muun muassa The Daily Telegraph -lehden kolumnistina ja television Sky Sportsin jalkapallokommentaattorina. Hän on ollut kommentaattorina myös EA Sportsin FIFA-videopeleissä.
  
## Lähteet
Tapio Simos

**Tapio Antero Simos** (s. 8. syyskuuta 1950 Pohja) on suomalainen yritysjohtaja, joka toimi VR Osakeyhtiön toimitusjohtajana vuosina 2003–2009. VR:n johtoryhmään hän oli tullut 7 vuotta aikaisemmin, jota ennen hän oli toiminut teknisen tukkukaupan parissa.

Simos ilmoitti elokuussa 2009 lähtevänsä VR:ltä omasta pyynnöstään. Eronsa syyksi hän ilmoitti työasiat. Konsernin toimitusjohtaja Mikael Aro olisi halunnut hänen jatkavan tehtävässään. Simoksesta oli tehty hiljattain heinäkuussa Lahden poliisille rikosilmoitus. Jutussa tutkittiin joulukuun 2008 ja toukokuun 2009 välillä tapahtuneita pahoinpitelyä, kunnianloukkausta, kotirauhan rikkomista ja yksityiselämää loukkaavaa tiedon levittämistä. Simos kiisti syyllistyneensä rikoksiin sekä kiisti myös eronsa johtuneen epäilyistä. Syyttäjä päätti jättää syytteen nostamatta näytön puutteen takia.

## Lähteet
O. A. Wilkman

**O. A. Wilkman** viittaa seuraaviin henkilöihin:

*Oskar Alfred Vilkama (vuoteen 1918 Wilkman, 1880–1953), suomalainen eversti ja olympiaurheilija
*Onni Armas Vilanka (vuoteen 1934 Wilkman, 1897–1960), suomalainen varatuomari, poliisimestari ja valtionsyyttäjä
Ivo Josipović

**Ivo Josipović**, (s. 28. elokuuta 1957 Zagreb) on kroatialainen poliitikko, säveltäjä ja maansa kolmas presidentti vuosina 2010–2015. Josipović edusti poliitikkona Kroatian sosiaalidemokraattista puoluetta.

Josipović opiskeli oikeustieteitä ja valmistui maisteriksi vuonna 1985 ja tohtoriksi 1994. Lisäksi Josipović on opiskellut Zagrebin musiikkiakatemiassa. Ennen presidenttikauttaan Josipović toimi Kroatian parlamentin jäsenenä vuodesta 2003 lähtien.

Josipović voitti 32,4 prosentin ääniosuudella Kroatian presidentinvaalien ensimmäisen kierroksen 27. joulukuuta 2009. Josipovićin vastaehdokkaaksi vaalien toiselle kierrokselle tuli sitoutumaton Milan Bandić. Toinen kierros pidettiin 10. tammikuuta 2010. Josipović sai äänistä 60,29&nbsp;% ja valittiin maansa kolmanneksi presidentiksi.

Josipović pyrki toisellekin presidenttikaudelle, mutta tammikuussa 2015 pidetty vaali ratkesi hänen vastaehdokkaansa Kolinda Grabar-Kitarovićin niukkaan voittoon.

## Lähteet

## Aiheesta muualla
Åtvidaberg

**Åtvidaberg** on samannimisen Åtvidabergin kunnan keskustaajama. Se sijaitsee Itä-Götanmaan läänissä ja Itä-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 6 859 asukasta.

Åtvidaberg oli 1970-luvun alun kuntauudistukseen asti kauppala.

Åtvidabergin alueella alettiin keskiajalla louhia kuparia ja kuntaan muodostui paljon teollisuutta. Kun kuparikaivokset ehtyivät 1800-luvun lopulla, sadat Åtvidabergin asukkaat lähtivät siirtolaisiksi Yhdysvaltoihin Michiganin osavaltion pohjoisosan kuparikaivoksiin, jonne tuli myös paljon suomalaisia (ks. Kuparisaari) ja muita eurooppalaisia. 

Sellu- ja paperiteollisuutta Åtvidabergissä harjoittivat Cedersholmin (1805–1850) ja Mariedahlin (1821–1967) tehtaat.

1970-luvulle saakka suurimpana teollisuusyrityksenä toimi Willgodt Odhnerin kehittämiä mekaanisia laskimia sekä muita toimistovälineitä kuten kirjoituskoneita valmistanut Facit, joka oli muodostunut 1942 Original-Odhner-yhtiön ja Åtvidaberg-yhtiön fuusiossa. Sähköisten laskinten ja kirjoituskoneiden tuloon yhtiö ei kyennyt kunnolla vastaamaan. Vuonna 1972 Facit myytiin Electroluxille, joka myi sen eteenpäin Ericssonille vuonna 1981. Eri vaiheiden jälkeen omistajaksi tuli sopimusvalmistaja Partnertech, jonka puolestaan osti suomalainen Scanfil Oyj 2015.

Kunnan jalkapallojoukkue Åtvidabergs FF pelaa Ruotsin jalkapallon korkeimmalla sarjatasolla Allsvenskanissa. Åtvidaberg on pienin Allsvenskan-joukkueen kotikunta kaudella 2012.

## Väestönkehitys

## Lähteet

## Aiheesta muualla
Willy Hess (viulisti)

**Willy Hess** (14. heinäkuuta 1859, Mannheim, Saksa – 17. helmikuuta 1939, Berliini, Saksa) oli saksalainen viulutaiteilija ja viulunsoiton opettaja. Hän opiskeli aluksi opettajanaan oma isänsä, joka oli Louis Spohrin oppilas. Vuonna 1865 Hess matkusti opiskelemaan Yhdysvaltoihin, jossa teki 9-vuotiaana kiertueen Thomas Orchestran kanssa. Alankomaihin hän muutti 1872, sieltä Heidelbergiin ja 1876 hän aloitti opinnot Berliinin musiikkikorkeakoulussa Joseph Joachimin oppilaana. Aiemmin häntä oli opettanut muun muassa Henri Vieuxtemps.

Hess työskenteli konserttimestarina Frankfurt am Mainissa 1878–1886 ja hänestä tuli 1886 Rotterdamin konservatorion viulunsoiton professori. Vuodet 1888–1895 hän toimi Manchesterissa Hallé-orkesterin konserttimestarina ja 1895–1903 Kölnin konservatorion professorina. Kölnissä Hess toimi Gürzenich-kvartetin ensiviulistina. Lontoon kuninkaallisessa musiikkiakatemiassa (Royal Academy of Music) hän opetti 1903–1904. Berliinin musiikkikorkeakoulun viulunsoiton professorina hän oli 1910–1928.

Kamarimusiikkia Willy Hess soitti Boston Symphony Quartettissa, josta myöhemmin tuli Hess-Schröder-kvartetti. Berliinissä syntyi pianotrio, jossa pianoa soitti Georg Schumann ja  sellistinä toimi aluksi Hugo Dechert. Sittemmin selloa soitti G. Wille ja lopuksi A. Földesy. Berliinissä Hess soitti myös Haliř-kvartetin ensiviulistina.

## Oppilaita
* Arvo Hannikainen

## Lähteet

## Kirjallisuutta
* F. Bonavia: *Willy Hess as teacher* (1931)
Paloma Faith

**Paloma Faith**, syntyjään **Paloma Faith Blomfield**, (s. 21. heinäkuuta 1981) on englantilainen laulaja ja näyttelijä.

## Lapsuus

Faith syntyi Lontoon Hackneyssä espanjalaiselle isälle ja englantilaiselle äidille, jotka erosivat hänen ollessaan kaksivuotias. Faithin äiti kasvatti hänet Stoke Newingtonissa. Faith opiskeli humanististen tieteiden kandidaatiksi Leedsin yliopistossa ennen kuin suoritti maisterin tutkinnon Central Saint Martins College of Art and Design -koulusta.

## Tyyli

Faith on maininnut vaikuttajikseen Frank Sinatran, Billie Holidayn, Etta Jamesin ja Ella Fitzgeraldin.

## Yksityiselämä
Faith on asunut jo pitkään yhdessä Leyman Lachinen kanssa ja heillä on vuonna 2016 syntynyt lapsi ja he odottavat toista lastaan, jonka on määrä syntyä alkuvuodesta 2021. Toinen lapsi sai alkunsa hedelmöityshoitojen avulla.

## Diskografia
### Studioalbumit
* 
* 
* 
* 
*

### Singlet
* ”Stone Cold Sober” (2009)
* ”New York” (2009)
* ”Do You Want the Truth or Something Beautiful?” (2009)
* ”Upside Down” (2010)
* ”Picking Up the Pieces” (2012)
* ”Black & Blue” (2012)
* ”Can't Rely on You” (2014)
* ”Only Love Can Hurt Like This” (2014)
* ”Trouble with My Baby” (2014)
* ”Ready for the Good Life” (2014)
* ”Leave While I'm Not Looking” (2015)
* ”Crybaby” (2017)
* ”Guilty” (2017)
* ”Lullaby” (2018)
* ”Better than this” (2020)
* ”Falling Down” (2020)

## Filmografia
* Tyttökoulu St. Trinian’s (2007)
* The Imaginarium of Doctor Parnassus (2009)
* Dread (2009)
*Youth (2015)

## Lähteet

## Aiheesta muualla

* Virallinen sivusto
* 
* 
* 
*
Heathen

**Heathen** on brittimuusikko David Bowien kesäkuussa 2002 julkaistu studioalbumi. Se nousi Yhdysvaltain Billboard-listan sijalle 14, menestyen siellä paremmin kuin yksikään Bowie-albumi lähes kahteenkymmeneen vuoteen. Myös kriitikoiden palaute oli yleisesti positiivista.

Albumilla vierailevat kitaristit Pete Townshend (The Who) ja Dave Grohl (Foo Fighters). Molemmat soittavat yhdessä kappaleessa.

## Kappaleet
*Kaikki kappaleet kirjoittanut David Bowie, ellei toisin mainita.
*Jousisovitukset Tony Visconti
# 
# 
# 
# 
# 
#  
# 
#
# 
# 
# 
# 
### Limited Editionin bonuslevy
# 
# 
# 
#

## Kokoonpano
*David Bowie – laulu, kosketinsoittimet, kitarat, saksofoni, stylofoni, taustalaulu, rummut
*Tony Visconti – bassokitara, kitarat, nokkahuilu, taustalaulu 
*Matt Chamberlain – rummut, lyömäsoittimet
*David Torn – kitarat, omnichord 
*Carlos Alomar – kitara 
*Sterling Campbell – rummut, lyömäsoittimet 
*Lisa Germano &ndash; viulu 
*Gerry Leonard – kitara 
*Tony Levin – bassokitara 
*Mark Plati – kitara, bassokitara
*Jordan Rudess – kosketinsoittimet 
*Kristeen Young – laulu, piano 
*Pete Townshend – kitara kappaleessa "Slow Burn" 
*Dave Grohl – kitara kappaleessa "I've Been Waiting for You" 

### The Scorchio Quartet
*Greg Kitzis – 1. viulu 
*Meg Okura – 2. viulu 
*Martha Mooke – alttoviulu 
*Mary Wooten – sello 

### The Borneo Horns
*Lenny Pickett 
*Stan Harrison 
*Steve Elson

## Arvostelut
* Allmusic: () 
* Desibeli.net: 
* Metacritic: 68/100
* Pitchfork: 7,8/10
* Soundi: 

## Lähteet
* 

### Viitteet
4-hydroksinonenaali

**4-hydroksinonenaali** (C9H16O2) eli **4-HNE** tai vain **HNE** on tyydyttymätön hydroksyyliryhmän sisältävä aldehydi. 4-hydroksinonenaali on solumyrkyllinen yhdiste, jota muodostuu lipidien peroksidaatiossa.

## Muodostuminen
4-hydroksinonenaalia syntyy oksidatiivisen stressin yhteydessä LDL-kolesterolista. Erityisesti 4-hydroksinonenaalia muodostuu monityydyttymättömistä omega-6-rasvahapoista, kuten arakidonihaposta ja linolihaposta.

4-hydroksinonenaalin lisäksi LDL-kolesterolin hapettuessa syntyy muitakin haitallisia yhdisteitä, kuten malonidialdehydiä ja radikaaleja.

## Vaikutukset
4-hydroksinonenaali on hyvin reaktiivinen ja reagoi esimerkiksi monien proteiinien kanssa aiheuttaen soluvaurioita ja jopa apoptoosin eli solukuoleman. Yhdiste reagoi erityisesti rikkiä sisältävien aminohappojen kanssa. Se kiinnittyy kovalenttisesti kysteiini-, histidiini- ja lysiiniaminohappoihin niin kutsutulla Michael-additiolla.

4-hydroksinonenaali on mutageeninen yhdiste eli kykenee aiheuttamaan vaurioita DNA:ssa. Lisäksi se estää proteolyysiä. Aineen yhteyttä Parkinsonin tautiin on myös tutkittu. Otsonin on todettu lisäävän 4-hydroksinonenaalin muodostumista kehossa. On siis mahdollista, että yhdiste on osasyyllinen otsonin aiheuttamiin soluvaurioihin esimerkiksi keuhkoissa.

## Detoksifikaatio
Glutationi on tripeptidi, joka sisältää kysteiiniaminohapon. 4-hydroksinonenaali reagoi proteiinien sijasta glutationin kanssa eikä näin pääse aiheuttamaan soluvaurioita. Tätä reaktiota katalysoivat entsyymit, jotka kuuluvat glutationi-S-transferaaseihin. Näillä entsyymeillä ja glutationilla on siis tärkeä rooli 4-hydroksinonenaalin detoksifikaatiossa.

## Lähteet

## Aiheesta muualla
*Human Metabolome Database: 4-Hydroxynonenal
Merimiessäkki

**Merimiessäkki** () on suuri sylinterin muotoinen kantoväline, jonka saa suljettua päältä. Merimiessäkki valmistetaan paksusta kankaasta, jolloin se on sekä kevyt että kestävä.

Merimiessäkin englanninkielinen nimi *Duffel bag* viittaa belgialaiseen Duffelin kaupunkiin. Sieltä oli alkujaan peräisin paksu kangas, josta säkkejä tehtiin. Suomalainen nimi merimiessäkki perustuu säkin yhteen perinteiseen käyttäjäkuntaan, merimiehiin. Näiden lisäksi merimiessäkki kuuluu useassa valtiossa sotilaiden varustukseen.
HC Dennis

**HC Dennis** oli turkulainen käsipalloseura, joka lakkautettiin vuonna 2005.

## Historia
Seuran perusti vuonna 1995 turkulainen pizzayrittäjä Dennis Rafkin. Seura sai paikan käsipallon 3-divisioonasta Turun Weikkojen luovuttua sarjapaikasta. Sen jälkeen seura nousi vuosi vuodelta sarjaportaista ylöspäin.

Vuonna 1996 seura aloitti virallisen pelitoimintansa ja nousi jo kaudeksi 1998–1999 SM-sarjaan. Ensimmäinen kausi päättyi heti mitaleihin, sillä seura voitti SM-pronssia. 2000-luvulla seura alkoi saavuttamaan kirkkaimpia mitaleita ja vuonna 2000 HC Dennis voitti ensimmäisen Suomen mestaruutensa. Seura voitti myös viisi perättäistä käsipallon Suomen Cupia. Viimeisellä kaudellaan HC Dennis saavutti SM-pronssia, jolloin seura oli saavuttanut seitsemällä perättäisellä kaudella vähintään SM-mitalin.

Huhtikuussa 2005 seuran toiminta päätettiin lopettaa Rafkinin huonon terveydentilan takia. Lopettamispäätöstä edesauttoivat myös kaupungin huono hallitilanne, sekä Pohjoismaiden käsipalloliigan peruuntuminen. HC Dennisin sarjapaikan sai HC Fenix, joka jatkoi seuran junioritoimintaa.

## Lähteet

## Aiheesta muualla
*Euroopan Käsipalloliitto
Akša

**Akša** () on kylä ja maalaiskunta Taka-Baikalian aluepiirissä Venäjällä. Se sijaitsee Ononin ja sen sivujoen Akšan laaksossa 269 kilometriä Tšitasta etelään. Kylä on Akšan piirin keskus. Asukkaita on 4&nbsp;100 henkeä (vuonna 2002).

Totmasta muuttaneet talonpojat perustivat kylän vuonna 1750. Siellä ovat asuneet karkotettuina dekabristit Pavel Abramov (1832–1836), Konstantin Torson (1835–1837) ja Wilhelm Küchelbecker (1839–1844). Vuodesta 1872 lähtien Akša oli kaupunki sekä Taka-Baikalian lääniin kuuluneen piirikunnan ja kasakkastanitsan keskus.  Vuonna 1926 se alennettiin kyläksi.

Akšassa on metsäteollisuutta ja lihatehdas. Kylässä toimii keskikoulu, lasten luomistyön keskus, urheilukoulu, kulttuuritalo, kotiseutumuseo, kirjasto, piirisairaala ja ortodoksinen pyhän Nikolaoksen kirkko. Paikallislehtenä ilmestyy *Selskaja nov*. Nähtävyyksiä ovat Pavel Abramovin hauta, Akšan linnoituksen jäänteet sekä vanhat asuintalot.

## Aiheesta muualla
* Akša Taka-Baikalian tietosanakirjassa
Jussi Ristimäki

**Jussi Mikko Ristimäki** (s. 30. tammikuuta 1944 Seinäjoki) on suomalainen jalkapallovalmentaja ja entinen jalkapalloilija.

## Pelaajaura

Ristimäen kasvattajaseura pelaajana oli Törnävän Pallo-55. Suurimman osan peliurastaan hän pelasi Seinäjoen Palloseurassa sekä Ilves-Kissoissa.
Kissojen paidassa hän pelasi SM-sarjassa 81 ottelua. Maajoukkueessa Ristimäki pelasi kaksi ottelua alle 18-vuotiaiden joukkueessa vuonna 1962.

## Valmentajaura

Pelaajauransa loputtua Ristimäki siirtyi heti valmennustehtäviin. Hän toimi neljänä kautena Tampereen Ilveksen apuvalmentajana. Vuonna 1982 hän otti haltuunsa Ilveksen päävalmentajan paikan ja johdatti seuran seuraavalla kaudella mestaruuteen. Vuotta myöhemmin joukkue saavutti SM-pronssia. Kaudeksi 1985 Ristimäki siirtyi Tampereen Pallo-Veikkojen joukkueen peräsimeen II divisioonassa ja saavutti jo ensimmäisellä kaudellaan nousun I divisioonaan. Ristimäki palasi kuitenkin Ilveksen valmentajaksi 1989 ja johdatti seuran sen historian toiseen Suomen Cup -mestaruuteen vuonna 1990. Kausina 1993–1994 hän toimi porilaisen FC Jazzin päävalmentajana johdattaen heti ensimmäisellä kaudella joukkueen Suomen mestaruuteen.
Kesken kauden 1995 Ristimäki tuli toiselle kerralleen TPV:n valmentajaksi, tavoitteenaan säilyttää joukkueen sarjapaikka. Hän ei kuitenkaan onnistunut kääntämään joukkueen kurssia ja putoaminen sinetöityi viimeisellä kierroksella. Tämän jälkeen Ristimäki toimi kolme kautta piirijoukkuevalmentajana.

Pidettyään taukoa vastuuvalmentamisesta kolmen vuoden ajan, Ristimäki palkattiin heinäkuussa 2001 mestaruuteen johdattamansa Jazzin valmentajaksi pelastaakseen joukkueen putoamiselta. Hän onnistui tehtävässään ja Jazz säilyi Veikkausliigassa. Ristimäki palkattiin toistamiseen pelastamaan Jazz vuoden 2002 liigakarsintaa varten, jossa porilaisjoukkue säilyi sarjassa viimeisen pelin tasatuloksen ansiosta. Seuraavan kerran valmentajana Ristimäki toimi vuonna 2006, kun hänet palkattiin vahvistamaan Porin Palloilijoiden valmennusryhmää kesken kauden. Toistaiseksi viimeisen kerran päävalmentajana hän on toiminut Ilves-Kissojen peräsimessä, jossa hän saavutti sarjanousun Kakkoseen kaudella 2010.

## Saavutukset

* Suomen mestaruus 1983, 1993
* Suomen Cup: 1990

## Lähteet

## Aiheesta muualla
*Veikkausliiga Hall of Fame
9Dragons

**9Dragons** on eteläkorealaisen Indy21:n kehittämä massiivinen monen pelaajan verkkoroolipeli, joka julkaistiin ensi kerran suljettuna beta-versiona Microsoft Windowsille syyskuussa 2006.

Peli sijoittuu Ming Dynastian aikaiseen Kiinaan ja pohjautuu kamppailulajien ympärille. Pelaaja voi omalla hahmollaan aloittaa kuudesta eri paikasta oman seikkailunsa. Jokainen aloituspaikka on jonkin klaanin hallinnassa. Jokaisessa näistä on matalatasoisia hirviöitä, elämiä tai sotureita, joita surmaamalla voi kehittää omaa hahmoaan.

## Lähteet

## Aiheesta muualla
*9Dragonsin Pohjois-Amerikan julkaisijan kotisivut 
*9Dragonsin Euroopan julkaisijan kotisivut  
*''9Dragonsin'' Wikia-sivusto
Antti Boman

**Antti Boman** (s. 5. elokuuta 1974 Pori) on suomalainen jääkiekkotuomari ja jääkiekkoilija. Boman on tuominnut pääsääntöisesti jääkiekon SM-liigaa ja Mestistä päätuomarina. Hän on SM-liigan historian eniten otteluita tuominnut päätuomari.

Boman aloitti SM-liigan tuomarina syksyllä 2007. Hänet palkittiin kaudella 2010–2011 Unto Wiitala -palkinnolla SM-liigan parhaana tuomarina yhdessä Jari Levosen kanssa. Hänet on palkittu kahdeksan peräkkäistä kertaa kaudesta 2017–2018 kauteen 2024–2025 Kultaisella pillillä SM-liigan pelaajien äänestämänä parhaana tuomarina. Kaudella 2015–2016 Boman toimi päätuomarina KHL:ssä.

Boman tuomitsi CHL-pelejä kaudella 2008–2009 ja jääkiekon MM-kilpailuja 2012 Suomessa ja Ruotsissa. 

Liigan neljännesfinaaliottelussa 22. huhtikuuta 2021 Boman tuomaroi uransa 700. ottelunsa Liigassa. Hän oli neljäs ottelumäärään yltänyt suomalainen erotuomari. Hän tuomaroi tuhannennen liigaottelunsa 26. maaliskuuta 2025. Hän on toinen tähän ottelumäärään yltänyt päätuomari Timo Favorinin ohella.

Liigan urheilujohtaja Jussi Markkanen ilmoitti maaliskuussa 2026, että lähinnä ikänsä vuoksi Bomania ei valita enää liigatuomariksi kauden 2025–2026 jälkeen.

## Pelaajaura

Boman on pelannut yli 160 ottelua Suomen, Ruotsin, Saksan, Skotlannin, Norjan ja Ranskan sarjoissa. SM-liigassa hän edusti Porin Ässiä ja Tampereen Tapparaa ja pelasi vuosina 1996–2004 runkosarjassa 139 ottelua, joissa hän teki seitsemän maalia ja sai 14 syöttöpistettä sekä istui jäähyllä 44 minuuttia.

## Tilastot

## Katso myös
* Luettelo jääkiekon SM-liigan tuomareista

## Lähteet
* 
* Jääkiekkolehti, 2009–2010 kausiennakko, s. 138–141

### Viitteet
Sulo Lipsanen

**Sulo Aulis Lipsanen** (5. huhtikuuta 1929 Imatra – 18. tammikuuta 2012 Imatra) oli suomalainen pesäpalloilija.

Sulo Lipsanen on Imatran Pallo-Veikkojen perustajajäsen. Mestaruussarjan tuomarina hän toimi 1960–1964, Itä–Länsi-ottelun päätuomarina 1963, jolloin hänet valittiin myös vuoden tuomariksi, ja Itä–Länsi-ottelun valitsijamiehenä 1962.

Pesäpallon Mestaruussarjassa Lipsanen pelasi 1949 (Tainionkosken Tähti).

Lipsanen pelasi myös TUL:n mestaruussarjoissa jääpalloa 1949–1950 ja koripalloa 1951–1954.

Pesäpalloliiton kultainen ansiomerkki Lipsaselle myönnettiin 1975.

## Saavutukset
**Pesäpallotuomarina**
* Vuoden tuomari: 1963
* Miesten Itä-Länsi-tuomari: 1963

**Ansiomerkit**
* Pesäpalloliiton kultainen ansiomerkki no. 31 (1975)

## Lähteet
* 
* 
### Viitteet
Aleksi Rantala

**Aleksi Rantala** (s. 25. elokuuta 1978 Turku) on suomalainen jääkiekkotuomari. Rantala tuomitsee pääsääntöisesti Liiga:ssa päätuomarina. Hän tuli SM-liigaan tuomariksi kaudella 2003-2004.

Kansainvälisellä uralla hän on toiminut tuomarina mm. MM-kilpailuissa 2014-2015 ja 2018, 18-vuotiaiden MM-kilpailuissa 2007 ja ollut tuomarina Japanissa ja Etelä-Koreassa.

Rantala oli ensimmäinen täyspäiväinen ulkomaalainen ammattilaistuomari SHL:ssä Ruotsissa.  Nykyisin Rantala kuuluu Liigan ammattituomariryhmään.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, 2009-2010 kausiennakko

### Viitteet
Tupik

**Tupik** () on kylä ja maalaiskunta Taka-Baikalian aluepiirissä Venäjällä. Se sijaitsee Tungir-joen rannalla 811 kilometriä Tšitasta koilliseen. Kylä on Tungirin-Oljokman piirin keskus. Asukkaita on 1&nbsp;000 henkeä (vuonna 2002).

Kylä on perustettu turkisten kauppapaikaksi 1920-luvulla. Vuonna 1966 se siirrettiin kauemmaksi tulva-alueelta. Ennen Baikalin–Amurin rautatien rakentamista Tupikin kautta kulki talvitie Kalarin piirin Tšaraan. Lentoliikenne alueen pääkaupunkiin loppui vuonna 1993. Nykyään maantie yhdistää kylän 102 kilometrin päässä sijaitsevaan Mogotšan rautatieasemaan.

Asukkaat harjoittavat etupäässä metsästystä. Kylässä asuu noin 90 evenkiä. Tupikissa on piirin ainoa keskikoulu ja sen yhteydessä toimiva kotiseutumuseo, koululaisten asuntola, vapaa-ajankeskus, kirjasto, piirisairaala ja sääasema. Paikallislehtenä ilmestyy *Severjanka*.

## Aiheesta muualla
* Tupik Taka-Baikalian tietosanakirjassa
Petri Tuomisto

**Petri Tuomisto** (s. 14. maaliskuuta 1971) on suomalainen jääkiekkotuomari. Tuomisto tuomitsee pääsääntöisesti jääkiekon SM-liigaa ja Mestistä päätuomarina. Hän tuli SM-liigaan kaudella 2005–2006 linjatuomariksi, mutta siirtyi 2009–2010 päätuomariksi. 

Pelaajana Tuomisto on Porin Ässien kasvatti. Hän pelasi yhden kauden ajan Ässien A-junioriessa ennen lähtöään Alaskaan opiskelemaan ja pelaamaan yliopistokiekkoa. Neljän Alaskassa vietetyn vuoden jälkeen Tuomisto palasi takaisin Suomeen ja pelasi kaudella 1996–1997 seitsemän ottelua Ässien liigajoukkueessa ja kolme ottelua TuTon divarijoukkueessa. Seuraavan kauden Tuomisto pelasi I-divisioonaa Kokkolassa Hermeksen joukkueessa. Tämän jälkeen hän pelasi vielä kaksi vuotta Ranskassa ja lopetti sitten uransa pelaajana ja siirtyi erotuomariksi.

Tuomiston poika Antti pelaa myös jääkiekkoa Ässien A-junioreissa.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, 2009–2010 kausiennakko, s. 138–141.

## Aiheesta muualla
*
Vesa Keränen

**Vesa Keränen** (s. 4. heinäkuuta 1971 Oulu) on suomalainen jääkiekkotuomari. Keränen tuomitsee pääsääntöisesti jääkiekon SM-liigaa ja Mestistä päätuomarina. Hän tuli SM-liigaan tuomariksi kaudella 2007–2008. 

## Katso myös
* Luettelo jääkiekon SM-liigan tuomareista

## Lähteet
*
Lauri Mustonen

**Lauri Juhani Mustonen** (12. syyskuuta 1943 Sotkamo – 15. tammikuuta 2004 Sotkamo) oli suomalainen ekonomi ja pesäpalloilija.

Lauri (Lare) Mustonen pelasi mestaruussarjassa 1963-64 voittaen 1963 Suomen mestaruuden sekä maakunta-cupin. Vuonna 1962 Mustonen saavutti Ilvessarjan mestaruuden ja osallistui nuorten Itä-Länsi -otteluun. Mustonen toimi juniorijoukkueiden huoltajana ja ohjaajana. Hän harrasti kuntourheilua ja keilailua.

Mustonen oli ammatiltaan ekonomi ja hän oli Keskon pitkäaikainen aluejohtaja. Mustonen kuoli keuhkosairauteen 60-vuotiaana.

## Saavutukset
### Pelaajana
* 1 SM-kulta: 1963

## Lähteet
* 

### Viitteet
Margareta Keskitalo

**Margareta Keskitalo** (30. huhtikuuta 1921 Pyhäjoki – 18. helmikuuta 1999 Tampere) oli suomalainen nuortenkirjailija.

Margareta Keskitalon puoliso Aarne Keskitalo oli Turun Päivälehden päätoimittajana Rafael Paasion jälkeen. Keskitalo itse toimi oululaisen Kolmiokirjan kustannustoimittajana 1970-luvun alkuun saakka.

## Teoksia
* *Satamakylän serkukset*. Nuorten toivekirjasto 135.   WSOY 1960
* *Sirkustuulta Tuulimyllykadulla*.   Karisto 1963
* *Tyttö Kuunarilaiturilla*. Nuorten toivekirjasto 182.     WSOY 1968, 3. painos 1976
* *Tabut*.   WSOY 1970, 4. painos 1975
* *Liukuhihnaballadi*.   WSOY 1971, 2. painos 1973, 3. painos 1981
* *Tyly rakkaus*.   WSOY 1973
* *Arpa on heitetty : Aarne Keskitalon pakinoita 1971-77*, pakinat valinnut Margareta Keskitalo ; piirrokset Jorma Hyvärinen.   Aken säätiö, Turku 1979
* *Tyly rakkaus*, tv-näytelmä. 1982
* *On aika peilin särkyä*, runokokoelma, kirjoittajat Leila Tanskanen ja Margareta Keskitalo.   Tampere 1989
* *Pääskysten talo*, romaani.  Tekijä, Tampere 1993 
* *Puhu minulle, linja on vielä avoin*, runokokoelma, kirjoittajat Leila Keskitalo-Tanskanen ja Margareta Keskitalo.   Tampere 1994 

## Palkinnot
* Valtion nuorisokirjailijapalkinto 1969, 1972
* Topelius-palkinto 1969, 1972 (kirjoista *Tyttö Kuunarilaiturilla* ja *Liukuhihnaballadi*)
* Anni Swan -mitali 1973
* Turun ja Porin läänin taidetoimikunnan taidepalkinto 1975

## Lähteet
* 
* Kirjasampo.fi : Margareta Keskitalo

### Viitteet
Alpo Viinikainen

**Alpo Antero Viinikainen** (s. 25. huhtikuuta 1941 Jyväskylä) on entinen suomalainen pesäpalloilija.

Alpo (Vini) Viinikainen aloitti pesäpalloilun Lohessa, jossa voitti vuonna 1958  ja lyöjäkuninkuuden. Välillä Vini edusti PuMua 1961-62 ja Jyväskylän Kiriä 1962-69, voitti Kirissä Suomen mestaruuden 1964, osallistui kahdesti Itä-Länsi -otteluun ja kolmesti Liitto-Lehdistö -otteluun.

## Saavutukset
### Pelaajana
* 1 SM-kulta: 1964
* 3 Itä-Länsi-ottelua: 1961, 1962, 1966

## Lähteet
* 

### Viitteet
Deadlock (elokuva)

**Deadlock** on vuonna 2007 valmistunut kaitafilmille kuvattu suomalainen harrastelijatoimintaelokuva. Elokuva kertoo kolmesta ystävyksestä jotka noutavat keskeltä erämaata asiakirjoja ja joutuvat pakenemaan henkensä edestä toista samoja asiakirjoja tavoittelevaa ryhmää.

Elokuvan alkuperäinen pituus on 40 minuuttia ja siitä on olemassa 24 minuutin mittainen TV-versio, jonka ensiesitys Suomen televisiossa FST5-kanavalla 9. syyskuuta 2009. Syksyllä 2008 lyhytelokuva sai Kroatiassa  *Trash Film Festival* -juhlilla parhaan toimintaelokuvan *Golden Chainsaw* -palkinnon.

Elokuvasta on DVD- ja internetversiot. Internetversiota levitetään Creative Commons -lisenssin alaisuudessa. 

## Lähteet

## Aiheesta muualla
*
Tonfisk Design

**Tonfisk Design Oy** on suomalainen muotoiluyhtiö. Yhtiön perustivat vuonna 1999 taiteen maisterit Brian Keaney ja Tony Alfström. Yhtiön tuotteet valmistetaan pääosin Suomessa, tehdas ja tehtaanmyymälä sijaitsevat Turussa. Yrityksessä työskentelee kolme henkilöä. Vuonna 2008 yrityksen liikevaihto oli 236&nbsp;000 euroa ja liikevoitto 10&nbsp;000 euroa.

Yrityksen tuotteita on myynnissä eri design-myymälöissä yli 30 maassa, muun muassa Pariisin Pompidou-keskuksessa ja New Yorkissa Museum of Modern Artissa. Turun Sanomien mukaan yritys on saanut maailmalla "suitsutusta ja palkintoja".

Useimmat yrityksen tuotteet ovat suunnitelleet Keany tai Alfsröm. Brian Keaneylle on myönnetty Ilmari Tapiovaara -palkinto ja Ornamo-palkinto vuonna 2007 Lisäksi suunnittelijoina ovat toimineet Susanna Hoikkala, Jenni Ojala, Tanja Sipilä ja Cecilia Johansson.

## Warm-sarja
Tonfisk Designin tunnetuin tuotesarja on Keanyn Warm-astiasto, jossa on yhdistetty toisiinsa tammi- tai pähkinäpuu ja keramiikka. Kannun, tee- ja kahvimukin käsittävää sarjaa on kuvattu klassikoksi. Wallpaper-lehti esitteli vuonna 2006 Warm-sarjan yhtenä vuosikymmenen parhaista design-tuotteista. Sarja on pyydetty Norjan design- ja arkkitehtuurimuseoon ja Pariisin design-museoon. Sarjan keramiikka valmistetaan Suomessa, puuosat Saksassa ja korkkiosat Portugalissa.

## Lähteet

## Aiheesta muualla
* Yrityksen internetsivusto
* Ornamo-palkinto 2007
* Tonfisk Design vie Turkua maailmalle
* 
*
Verh-Usugli

**Verh-Usugli** () on kylä Taka-Baikalian aluepiirissä Venäjällä. Se sijaitsee Nertšan vesistöön kuuluvan Uldurgan sivujoen Usuglin rannalla 320 kilometriä Tšitasta koilliseen. Kylä on Tungokotšenin piirin keskus. Asukkaita on 2&nbsp;700 henkeä (vuonna 2002).

Paikkakunta on syntynyt vuonna 1936 löydetyn fluoriittiesiintymän yhteyteen. Vuosina 1959–1966 rakennettiin kaivos ja rikastamo. Vuonna 1976 piirikeskus siirrettiin Tungokotšenista Verh-Usugliin. Kylässä toimii keskikoulu, kulttuuritalo, kirjasto ja piirisairaala. Asukkaista noin 50 on evenkejä. Paikallislehtenä ilmestyy *Vesti Severa*. 

## Aiheesta muualla
* Verh-Usugli Taka-Baikalian tietosanakirjassa
Ritva-Liisa Vainio

**Ritva-Liisa Vainio** s. 23. helmikuuta 1943 Helsinki) on suomalainen pesäpalloilija.

Ritva-Liisa (Ritvis) Vainio voitti pesäpallon Suomen mestaruuden Pallo-Toverien joukkueessa vuosina 1963–1966. Hopeaa hän sai kausilla 1960–1962 ja 1967 sekä lisäksi piirinmestaruuksia.

Koripallossa Vainio on voittanut tyttöjen Suomen mestaruuden 1961 ja Naisten SM-hopeaa 1962–1963 (Karhun Pojat).

## Lähteet
* 
### Viitteet
Ville Vuohtoniemi

**Ville Vuohtoniemi** (s. 11. joulukuuta 1980 Helsinki) on suomalainen uransa lopettanut jääkiekkotuomari. Vuohtoniemi tuomitsi  jääkiekon SM-liigaa sekä Mestistä päätuomarina. Hän tuli SM-liigaan tuomariksi kaudella 2005-2006. 
Nuorempana Vuohtoniemi pelasi jääkiekkoa Mestiksessä.

## Katso myös
* Luettelo jääkiekon SM-liigan tuomareista

## Lähteet

* Jääkiekkolehti, 2009-2010 kausiennakko, s.138-141
Old Etonians FC

**Old Etonians FC** on englantilainen jalkapalloseura Etonin kaupungista. Eton Collegen entiset opiskelijat perustivat seuran vuonna 1865. Se on voittanut FA Cupin kahdesti (1879, 1882) ja ollut neljästi toinen.

Seura selvisi ensimmäisen kerran Englannin cupin loppuotteluun vuonna 1875, mutta silloin Royal Engineers vei mestaruuden uusintaottelussa lukemin 2–0. Ensimmäinen loppuottelu oli päättynyt tasatulokseen 1–1. Seuraavana vuonna Old Etonians kohtasi cupin loppuottelussa Wanderersin, joka voitti uusintaottelun 3–0 sen jälkeen, kun ensimmäisessä loppuottelussa oli pelattu maaliton tasapeli. Old Etonians voitti ensimmäisen FA Cupin mestaruutensa vuonna 1879, kun se voitti Clapham Roversin 1–0. Vuonna 1881 Old Carthusians oli cupin loppuottelussa parempi maalein 3–0, mutta Old Etonians voitti seuraavana vuonna cup-mestaruuden peittoamalla Blackburn Roversin lukemin 1–0. Seura selvisi vielä 1883 Englannin cupin loppuotteluun, mutta hävisi sen jatkoajan jälkeen Blackburn Olympicille 1–2.

1990-luvulta lähtien seura on pelannut Arthurian Leaguessa voittaen sen kahdesti, 1993 ja 2005.

## Lähteet
Tuomo Sorakangas

**Tuomo Sorakangas** (s. 2. heinäkuuta 1978 Oulu) on suomalainen jääkiekkotuomari.  Sorakangas tuomitsee pääsääntöisesti Mestistä päätuomarina. SM-liigaa hän tuomitsi 2001-2002 alkaen linjatuomarina ja siirtyi 2006-2007 päätuomariksi.  Nuorempana Sorakangas pelasi jääkiekkoa B-junioreihin saakka.

Sorakangas on tuominnut jääkiekkopelejä myös Aasian-sarjoissa.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, 2009-2010 kausiennakko, s.138-141
Matti Venäläinen

**Matti Kalevi Venäläinen** (16. huhtikuuta 1947 Varkaus – ?) oli suomalainen pesäpalloilija.

Matti Venäläinen aloitti pelaamisen 1959 Könönpellon Kisan piirisarjajoukkueessa. Vuosina 1964 ja 1965 hän saavutti SM-hopeaa Puurtilan Kisa-Pojissa, 1971 pronssia Puna-Mustissa ja 1972 Kouvolan Pallonlyöjissä. Vuonna 1966 Matista tuli mestaruussarjan lyöjäkuningas ja 1968 hän voitti Pesäpallon Maakunta Cupin Suur-Savon joukkueessa. Miesten Itä-Länsi -ottelussa Venäläinen on pelannut kolme kertaa ja Liitto-Lehdistö -ottelussa neljästi.

Jääpallossa Venäläinen on pelannut muutamissa nuorten maaotteluissa Ruotsia ja Norjaa vastaan ja voittanut nuorten SM-kultaa 1966 ja hopeaa 1965 (WP-35).

## Saavutukset
### Pelaajana
* 1 SM-kulta: 1973
* 2 SM-hopeaa: 1964, 1965
* 2 SM-pronssia: 1971, 1972
* 3 Itä-Länsi-ottelua: 1966, 1967, 1970
* Pesäpallon lyöjäkuningas: 1966

## Lähteet

* 

### Viitteet
Timo Malinen

**Timo Malinen** (s. 16. joulukuuta 1982 Kuhmo) toimii jääkiekon SM-liigassa linjatuomarina. Hän tuli SM-liigaan tuomariksi kaudella 2007–2008. Nuorempana Malinen pelasi C-junioreissa.

## Katso myös
* Luettelo jääkiekon SM-liigan tuomareista
* SM-liigan jäähyennätys

## Lähteet
* Jääkiekkolehti, kausiennakko 2009-2010 s. 139-141
Sami Laaksonen (jääkiekkotuomari)

**Sami Laaksonen** (s. 23. joulukuuta 1977 Salo) toimii jääkiekon SM-liigassa linjatuomarina. Hän tuli SM-liigaan tuomariksi kaudella 2004-2005. Nuorempana hän pelasi C-junioreissa.

## Katso myös
* Luettelo jääkiekon SM-liigan tuomareista

## Lähteet
jääkiekkolehti, kausiennakko 2009-2010 s. 139-141
Jukka Isometsä

**Jukka Isometsä**  (s. 22. kesäkuuta 1981 Tornio) on suomalainen jääkiekkotuomari, joka toimii jääkiekon SM-liigassa linjatuomarina. Hän tuli SM-liigaan tuomariksi kaudella 2006−2007. Nuorempana Isometsä pelasi 1-divisioonassa.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, kausiennakko 2009–2010 s. 139-141.
Stefan Fonselius

**Stefan Fonselius** (s. 19. syyskuuta 1976 Turku) on jääkiekon SM-liigassa toimiva päätuomari. Hän tuli SM-liigaan tuomariksi kaudella 1998–1999. Nuorempana Fonselius pelasi A-junioreissa. Vuonna 2010 hän siirtyi päätuomarin tehtäviin. 

Fonselius toimi linjatuomarina vuosien 2006 ja 2010 olympialaisissa. Vancouverissa 2010 hän tuomitsi olympiafinaalissa. MM-kisoissa hän on ollut kolmesti linjatuomarina (2005, 2007 ja 2008) ja kahdesti päätuomarina (2016 ja 2017). 

SM-liigassa parhaalle erotuomarille myönnettävällä Unto Wiitala -palkinnolla hänet on palkittu kolmesti (2015, 2016 ja 2019) ja parhaalle linjatuomarille myönnettävällä Pentti Isotalo -palkinnolla vuonna 2004.

5. maaliskuuta 2021 hän ylsi SM-liigassa neljäntenä tuomarina 900 tuomittuun otteluun. Näistä 449 linjatuomarina ja 451 päätuomarina.

13. joulukuuta 2022 Fonseliuksesta tuli eniten Suomessa liigaotteluita (1001) tuominnut erotuomari.

28. marraskuuta 2024 Stefan Fonselius saavutti Liiga-historian ensimmäisenä tuomarina 1100 tuomittua liigaottelua.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, kausiennakko 2009–2010, s. 139–141
* Leijonat-jääkiekkolehti, 1/2010, s. 41–44

### Viitteet
Martti Kylmälahti

**Martti Kylmälahti** (15. syyskuuta 1941 Jyväskylä – 19. maaliskuuta 2008 Jyväskylä) oli suomalainen pesäpalloilija.

Martti (Mosse) Kylmälahti pelasi mestaruussarjassa kahdeksan kautta ja oli vuonna 1964 voittamassa Suomen mestaruutta Jyväskylän Kirin joukkueessa. Kylmälahti pelasi yhdessä miesten ja kolmessa nuorten Itä–Länsi-ottelussa.

Kylmälahti löi vuonna 1966 pesäpallon pituuslyönnin epävirallisen maailmanennätyksen 139 metriä Tikkakoskella.

## Saavutukset
### Pelaajana
* 1 SM-kulta: 1964
* 1 Itä–Länsi-ottelu: 1969

## Lähteet
* 

### Viitteet
La Calisto

**La Calisto** on Francesco Cavallin säveltämä ooppera. Libreton siihen teki Giovanni Faustini. Teos esitettiin ensi kertaa Venetsiassa 28. marraskuuta 1651. Oopperan juoni pohjautuu Kalliston tarinaan kreikkalaisesta mytologiasta. Ooppera oli Cavallin ja Faustinin viimeinen yhteistyö; Faustini kuoli pian sen kantaesityksen jälkeen.

## Lähteet
Juha Suoraniemi

**Juha Suoraniemi** (s. 29. syyskuuta 1977 Turku) on suomalainen jääkiekkotuomari. Suoraniemi tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2005–2006 Nuorempana Suoraniemi pelasi jääkiekkoa 3-divisioonassa.

Suoraniemi on tuominnut CHL-pelejä 2008–2009.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, 2009–2010 kausiennakko, s. 138–141
Joonas Saha

**Joonas Saha** (s. 15. lokakuuta 1984 Seinäjoki) on jääkiekkotuomari. Saha tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2007-2008. Nuorempana Saha pelasi jääkiekkoa B-junioreissa.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, 2009-2010 kausiennakko, s.138-141
Antti Orelma

**Antti Orelma** (s. 23. syyskuuta 1976 Salo) on suomalainen jääkiekkotuomari. Orelma tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2001–2002. Nuorempana Orelma pelasi A-junioreissa.

Orelma tuomitsi pronssiottelun MM-kisoissa 2009.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, 2009–2010 kausiennakko, s. 138–141.
Oiva Autio

**Oiva Iivari Autio** (26. huhtikuuta 1933 Suistamo – 23. tammikuuta 1976 Iisalmi) oli suomalainen ekonomi ja kirjailija.

Aution vanhemmat olivat maanviljelijä Viktor Autio ja Martta Penttinen. Hän valmistui ekonomiksi Helsingin kauppakorkeakoulusta 1959.

Aution romaani *Katkerat vuodet* perustui hänen omiin kokemuksiinsa sotavuosilta. Romaanissa Tervarannan perhe joutuu ensin evakkoon ja palaa sitten jatkosodan aikana hävitettyyn Karjalaan.

## Teoksia
* *Katkerat vuodet*, romaani. Tammi 1968

## Lähteet
*  
* Pohjoissavolaisen kaunokirjallisuuden bibliografia : Oiva Autio
Kleenen tähti

**Kleenen tähti** on tietojenkäsittelytieteessä operaattori, jolla ilmaistaan merkkien tai merkkijonojoukkojen toistoa nolla kertaa, yhden kerran tai useampia kertoja. Esim. merkintä "(ab)*" tarkoittaa merkkijonoja {"", "ab", "abab", "ababab", ... }.
Pasi Nieminen

**Pasi Nieminen** (s. 16. huhtikuuta 1979 Hämeenlinna) on suomalainen jääkiekkotuomari. Nieminen tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2005-2006 ja saavutti 500 tuomitun SM-liigaottelun rajan kaikkien aikojen  kolmantena linjatuomarina helmikuussa 2018. Junioritasolla Nieminen pelasi HPK:ssa.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, 2009-2010 kausiennakko, s.138-141

### Viitteet
Jorma Kyntölä

**Jorma Kalevi Kyntölä** (s. 15. elokuuta 1941 Helsinki) on entinen suomalainen monipuolinen palloilija.

Jorma (Kyntsi) Kyntölä pelasi aktiivina kahdeksan kautta pesäpallon (Työväen Maila-Pojat), kuusi kautta jääkiekon (Töölön Vesa, Helsingin Jalkapalloklubi, Jokerit) ja toistakymmentä ottelua maahockeyn SM-sarjassa.

Pesäpallossa Kyntsi voitti kerran SM-hopeaa ja kerran pronssia, osallistui neljään Liitto–Lehdistö- ja neljään Itä–Länsi-otteluun. Kyntölä valittiin vuonna 1965 Suomen parhaaksi pesäpalloilijaksi.

Jääkiekossa Kyntölä on kahdesti kuulunut B-maajoukkueeseen ja on aktiiviuransa jälkeen valmentanut Jokereita 1968–69 ja 1971 lähtien City-kiekkoa. Hänen veljensä Timo Kyntölä on pelannut Jokereissa ja sisar Riitta Arolinna on kaksinkertainen naisten Itä–Länsi-edustaja.

## Saavutukset pesäpallossa
### Pelaajana
* 1 SM-pronssi: 1962
* 4 Itä–Länsi-ottelua: 1962–1965
* Vuoden pesäpalloilija: 1965 

## Lähteet

* 

### Viitteet
Larry Silván

**Larry Silván** (5. kesäkuuta 1955 Tammisaari – 14. elokuuta 1976 Pohja) oli suomenruotsalainen runoilija.

Tammisaaressa syntynyt Silván koki kotikaupunginsa ahdistavana, ja niinpä hän muutti lopulta kaatopaikan lähellä sijainneeseen hylättyyn taloon. Silván asui talossa yksin, harrasti viljelyä omiksi tarpeikseen sekä kirjoitti runoja ja sävelsi.

Silván teki itsemurhan elokuussa 1976. Hänen ainoa runokokoelmansa ilmestyi vuotta myöhemmin, ja siitä on tullut jonkinasteinen kulttikirja. Silvánin runoja on julkaistu suomeksi Merja-Riitta Stenroosin toimittamassa kirjassa *Talvi on hiljaisuutta ja vastarintaa: Uutta suomenruotsalaista lyriikkaa* (1986).

## Teoksia
* *Larry Silván's dikter*. Boklaget, Helsingfors 1977. (Uusi painos nimellä *Dikter*, Bro, Ekenäs 1989.)

## Lähteet
* 
* 
* Larry Silván in memoriam. Yle Arkivet.
Viljo Ranta-Nirva

**Viljo Isak (Iisakki) Ranta-Nirva** (2. syyskuuta 1911 Kauhajoki – 18. heinäkuuta 1976 Kaskinen) oli suomalainen sekatyömies ja näytelmäkirjailija.

Ranta-Nirva on säveltänyt ja sanoittanut urheiluseura Kaskisten Vedon oman marssin vuonna 1937.

## Teoksia
* *Justiinan juonet* : 2-näytöksinen huvinäytelmä. Seuranäytelmiä 513. Karisto 1950.

## Lähteet
* 
* Keijo Jaakola: Kauhajokelaista kirjallisuutta : Viljo Ranta-Nirva 

### Viitteet
Jouni Hyytiä

**Jouni Hyytiä** (s. 24. kesäkuuta 1964 Lokalahti) on suomalainen jalkapalloerotuomari.

## Ura
Hyytiä aloitti erotuomarinuransa vuonna 1992. Ensimmäisen pääsarjaottelunsa Ilves–Jazz hän tuomitsi vuonna 1996, ja tästä vuotta myöhemmin hänet nimettiin kansainväliseksi FIFA-tuomariksi. Kansainvälisiä otteluita hän on tuominnut yli 60.

Hyytiä saavutti 17. lokakuuta 2009 Veikkausliigan ottelussa HJK–Jaro 200 tuomitun pääsarjaottelun rajan. Vastaavaan olivat aikaisemmin yltäneet vain Martti Hirviniemi ja Mikko Vuorela. Hyytiä on valittu vuoden liigaerotuomariksi kuudesti ja Veikkausliigan 20-vuotisjuhlajoukkueeseen vuonna 2009. Hänet palkittiin Suomessa vuoden ansioituneimpana erotuomarina seitsemän kertaa, vuosina 1998, 2002–2006 ja 2009.

Hyytiä edustaa Turun erotuomarikerhoa. Ammatiltaan hän on opistoupseeri.

Hyytiä nimettiin Veikkausliigan legendaksi vuonna 2014.

## Lähteet

## Aiheesta muualla
* Jouni Hyytiän esittely Veikkausliigan sivustolla
Erkki Korhonen (pesäpalloilija)

**Erkki Juhani Korhonen** (s. 1. marraskuuta 1940 Jyväskylä) on entinen suomalainen pesäpalloilija.

Vuonna 1964 Keski-Suomen parhaaksi pesäpalloilijaksi valittu Erkki (Korppu) Korhonen pelasi kolmessa Itä-Länsi -ottelussa, voitti miesten Suomen mestaruuden 1957, 1958 ja  1964.

Korhonen on pelannut myös jääkiekkoa yhden kauden SM-sarjassa (Oulun Kärpät) ja kahdeksan suomensarjassa (JYP).

## Saavutukset
### Pelaajana
* 3 SM-kultaa: 1957, 1958, 1964
* 3 Itä-Länsi-ottelua: 1964, 1965, 1968

### Pelinjohtajana
* 1 SM-kulta: 1984

## Lähteet

* 
* https://kotisivukone.fi/files/vessix.kotisivukone.com/Pesis/seurat/jyvskyln_kiri_1930-2007.xls (latautuva Excel-taulukko)

### Viitteet